LPN เตรียมเปิด 4 โครงการหรู มูลค่ากว่า 2.5 พันลบ.
LPN เตรียมเปิด 4 โครงการหรู มูลค่ากว่า 2.5 พันลบ.
24 พ.ค. 2559

นายจรัญ เกษร กรรมการผู้จัดการ บริษัท พรสันติ จำกัด เครือ บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN เปิดเผย ว่าแผนการพัฒนาโครงการภายในปีนี้ว่า บริษัทเตรียมพร้อมเปิดตัวเพิ่มอีก 4 โครงการ มูลค่า 2,500 ล้านบาท ในไตรมาส 3 และ 4 ของปีนี้
สำหรับโครงการใหม่ล่าสุด “บ้านลุมพินีทาวน์วิลล์ ราชพฤกษ์-นครอินทร์” มูลค่า 400 ล้านบาทที่เปิดขายอย่างเป็นทางการ (Grand Opening) เมื่อวันที่ 14 พ.ค.ที่ผ่านมา ได้รับการตอบรับที่ดทำให้โครงการดังกล่าวทำยอดขายไปแล้วกว่า 60% จำนวน 81 หลัง คิดเป็นมูลค่า 230 ล้านบาท
ทั้งนี้  โครงการบ้านลุมพินี ทาวน์วิลล์ ราชพฤกษ์ – นครอินทร์ราคาขายเริ่มต้น 2.49 ล้านบาท จำนวน 142 หลัง เนื้อที่โครงการ 12 ไร่ ตั้งอยู่ในย่านราชพฤกษ์ – นครอินทร์เป็นโครงการประเภททาวน์เฮาส์ 2 ชั้น 3 ห้องนอน สามารถจอดรถได้ 2 คัน แยกแบบบ้านเป็น 4 รูปแบบ ได้แก่ Type A : หน้ากว้าง 5.5 เมตร พื้นที่ใช้สอยประมาณ 125 ตร.ม. จำนวน 3 ห้องนอน 2 ห้องน้ำ ห้องครัวไทย จอดรถ 2 คัน และ Type B :หน้ากว้าง 5 เมตร พื้นที่ใช้สอยประมาณ 115 ตร.ม.จำนวน 2 ห้องนอน และ 1 ห้องอเนกประสงค์ 2 ห้องนอน ห้องครัวไทย ลานจอดรถ 2 คัน
 